Hádegisfyrirlestrar Leikfélags Reykjavíkur Leikfélag Reykjavíkur er eitt elsta starfandi menningarfélag landsins , stofnað fyrir meira en 120 árum . Það hefur staðið fyrir metnaðarfullum viðburðum í gegnum tíðina og var meðal annars drífandi í byggingu glæsilega leikhússins okkar . Borgarleikhúsið hefði aldrei risið án þessa félags . Síðastliðinn vetur stóð leikfélagið fyrir skemmtilegum hádegisfundum um leiklist fyrr og nú . Í vetur verður haldið áfram í svipuðum dúr í Forsal Borgarleikhússins . Léttur og hressandi hádegisverður sem fólk getur keypt og gætt sér á undir fyrirlestrum og spjalli . Einnig hyggst félagið minnast þess , með veglegum hætti , að þrjátíu ár eru liðin frá vígslu Borgarleikhússins . Þar að auki fá félagar boð á samlestra og opnar æfingar og ýmsa aðra viðburði í leikhúsinu . Leikfélag Reykjavíkur er öllum opið og almennt félagsgjald er 6.000 krónur . Kortagestir Borgarleikhússins fá félagsaðild með helmings afslætti , á 3.000 krónur og að sjálfsögðu er ókeypis fyrir 70 + . Handhafar Lúxuskorta eiga þess kost að gerast félagar án endurgjalds . Upplýsingar um Leikfélagið , sögu þess og samþykktir er að finna á vef Borgarleikhússins , borgarleikhus.is . Þriðjudagur 8. október kl. 12 - 13 Farsar og Leikfélag Reykjavíkur eru tvenna sem margir þekkjaFló á skinni og Sex í sveit hafa verið vinsælustu farsar Leikfélagsins . Bergur Þór Ingólfsson hefur leikstýrt og leikið í mörgum Leikfélagsförsum . Gísli Rúnar Jónsson hefur þýtt og staðfært fjölmarga farsa og þekkir þá og lögmál þeirra betur en margir aðrir . Þeir Bergur og Gísli leiða okkur inn í heim farsans . Þriðjudagur 14. janúar kl. 12 - 13 Vanja frændi / Sögur úr sveitinniBrynhildur Guðjónsdóttir , leikstjóri segir frá uppfærslu sinni á Vanja frænda og Kjartan Ragnarsson rifjar upp sviðsetningu sína á Sögur úr sveitinni sem voru tvö leikrit Tsjékhovs , Vanja frændi og Platonov . Þriðjudagur 18. febrúar kl. 12 - 13 Gosi og barnaleikritiní Borgarleikhúsinu , stór og smáÁgústa Skúladóttir segir frá sýningunni Gosi og fyrri barnaleikritum sínum . Bergur Þór Ingólfsson sem hefur leikstýrt , samið og leikið í mörgum barnasýningum , stórum og smáum , segir frá verkefnum sínum með áherslu á stórsýningarnar Matthildur , Blái hnötturinn , Billy Elliot og Mary Poppins og fjallar einnig um eigin leikrit , Horn á höfði , Hamlet litli og Sókrates . Þriðjudagur 17. mars kl. 12 - 13 Bubbi , leiksýningar um stjörnurÓlafur Egill Egilsson , leikstjóri fjallar um sýningu sína Níu líf ásamt því að fjalla um stjörnusýninguna Elly sem hann átti stóran hlut í . Líkt og Elly hefur Bubbi heillað landsmenn með söng sínum í áratugi . Þau eru bæði stjörnur sem samofnar eru þjóðarsálinni . Bubbi mun einnig mæta með gítarinn og flytja nokkur lög . Þriðjudagur 7. apríl kl. 12 - 13 Veisla – revíurDóra Jóhannsdóttir og Saga Garðarsdóttir fjalla um erindi revíunnar nú á tímum og segja frá sýningunni Veisla . Revíur eru merkileg alþýðuskemmtun sem forðuðu Leikfélagi Reykjavíkur oftar en einu sinni frá fjárhagslegu strandi . Una Margrét Jónsdóttir sem hefur rannsakaði revíurnar og gert um þær útvarpsþætti segir frá revíum fyrri tíma . „ Við byggjum leikhús “ Borgarleikhúsið var vígt 20. nóvember 1989 og er byggingin því þrjátíu ára . Leikfélagið hyggst minnast þessara tímamóta með veglegum hætti . Nánar kynnt síðar .